L 302/92
3.2.
RO
Jurnalul Oficial al Uniunii Europene
22.11.2022
Pentru un SAE în configurația „mod de încărcare cu SRSEE conectat la rețeaua electrică”, modalitatea de efectuare a încercării trebuie să fie cea prezentată în figura 2 din apendicele la prezenta anexă.
3.2.1.
Configurația de protecție trebuie să fie în funcție de configurația de serie a vehiculului.
În general, toate părțile conectate la înaltă tensiune protejate trebuie să fie corect împământate cu impedanță scăzută (de exemplu, rețele artificiale, conectori, cabluri etc.).
SAE și sarcinile trebuie împământate.
Alimentarea externă de înaltă tensiune trebuie să fie conectată prin intermediul unui filtru de pasaj.
3.2.2.
Cablul de alimentare al SAE trebuie conectat la sursa de alimentare printr-o AN de înaltă tensiune (pentru SAE cu alimentare cu curent continuu de înaltă tensiune) și/sau o AMN (pentru SAE cu alimentare cu curent alternativ).
Alimentarea cu curent continuu de înaltă tensiune se aplică SAE prin intermediul unei AN de înaltă tensiune de 5 μH/50 Ω (a se vedea apendicele 8 clauza 2).
Alimentarea cu curent continuu se aplică SAE prin intermediul unei AMN de 50 μH/50 Ω (a se vedea apen­ dicele 8 clauza 4).
3.2.3.
Cu excepția cazului în care se prevede altfel, lungimea cablului de joasă tensiune și cablul de înaltă tensiune paralel cu marginea anterioară a planului solului trebuie să fie de 1 500 mm (± 75 mm).
Lungimea totală a cablului de încercare, inclusiv conectorul, trebuie să fie de 1 700 mm (+300/-0 mm).
Distanța dintre fasciculul de cabluri de joasă tensiune și fasciculul de cabluri de înaltă tensiune trebuie să fie de 100 mm (+100/-0 mm).
3.2.4.
Toate fasciculele de cabluri trebuie să fie plasate pe un material neconductor, cu permitivitate relativă scăzută (εr ≤ 1,4), la 50 mm (± 5 mm) deasupra planului solului.
3.2.5.
Cablurile de alimentare protejate pentru HV+ și HV- și cablurile trifazice pot fi cabluri coaxiale sau pot să aibă o protecție comună, în funcție de sistemul de conectare utilizat.
Opțional, poate fi folosit cablul de înaltă tensiune original al vehiculului.
3.2.6.
În lipsa unor dispoziții contrare, carcasa SAE trebuie să fie conectată la planul solului direct sau prin intermediul impedanței definite.
3.2.7.
Pentru încărcătoarele de la bord, liniile de curent alternativ/continuu se plasează cel mai departe de antenă (în spatele fasciculelor de cabluri de joasă și înaltă tensiune).
Distanța dintre liniile de curent alternativ/continuu și cel mai apropiat fascicul de cabluri (joasă tensiune sau înaltă tensiune) trebuie să fie de 100 mm (+100/-0 mm).
3.3.
Spațiu alternativ pentru efectuarea măsurătorilor Ca alternativă la incinta anecoică ecranată (ALSE), se poate utiliza un spațiu de încercare în aer liber (OATS), care să fie conform cu cerințele CISPR 16-1-4 (a se vedea figura 1 din apendicele la prezenta anexă).
3.4.
Mediul ambiant Pentru a garanta că nu există niciun zgomot de fond sau semnal parazit de o amplitudine suficientă pentru a afecta în mod semnificativ măsurarea, măsurătorile trebuie efectuate înainte sau după încercarea principală.
În timpul efectuării acestei măsurători, zgomotul de fond sau semnalele parazite trebuie să fie cu cel puțin 6 dB mai mici decât limitele de interferență indicate la punctul 6.5.2.1 din prezentul regulament, cu excepția transmisiilor intenționate în bandă îngustă, inerente mediului ambiant.